Prisen på el bliver fastsat efter den dyreste produktionspris. Hvis der ikke bliver produceret (nok) strøm fra vind-, vand- eller solenergi, kommer strømproduktionen fx fra kraftværker, der bruger gas og har lavere effektivitet og/eller dyrere produktion. Når det sker, stiger prisen på strøm fra billigere energikilder til den dyreste pris.
Derudover påvirker afgifterne også elprisen. I 2023 er der ændringer i transportafgiften også kaldet nettariffen. Det betyder, at prisen på at få transporteret strøm til din bolig vil svinge i løbet af døgnet. Der er desuden forskel på sommer og vinter.